runetrust/blame-folketinget-dk huggingface dataset:
Lennart Damsbo-Andersen (S), 2010-03-04:
Lones historie blev bragt på TV 2 Midt-Vest den 22. februar kl. 22.00, og for at alle medlemmer, også dem, der ikke lytter lige nu, kan forstå, hvilken håbløs situation Lone står i, vil jeg sende linket til dem alle sammen, og så kan de jo overveje endnu en gang, hvad det er, de har gang i.
Pernille Skipper (EL), 2019-01-15:
Men jeg har et spørgsmål til hr. Kristian Thulesen Dahl, for jeg tror, der er rigtig mange, der har set hr. Kristian Thulesen Dahl turnere land og rige rundt sammen med fru Mette Frederiksen og fortælle om, hvordan pensionsalderen ikke skal stige.
Søren Egge Rasmussen (EL), 2023-05-03:
Så vi er nødt til at kigge på noget, hvor vi ikke bare laver et forbud mod halekupering, men hvor vi går ind og ser på, hvad det er for et minimumsareal, en gris skal have, og hvad det er for et rode- og beskæftigelsesmateriale, den skal have, og arbejder aktivt for, at den har så gode vilkår, at den ikke bider naboen i halen.
René Skau Björnsson (S), 2004-12-09:
Fru Rikke Hvilshøj kan stå her og sige gang på gang, at der er lavet forbedringer for børnefamilierne i vores daginstitutioner, men når fakta er, at mange familier rundtomkring oplever besparelser i daginstitutionerne – specielt maden er blevet skåret væk i år, ligesom der er sket nednormeringer og kvaliteten er blevet dårligere – ville det være dejligt, om fru Rikke Hvilshøj ville stå ved det, som regeringen har gjort, og også erkende, at 188 mio. kr. i skattelettelse til landbruget er den forkerte vej, når der er andre områder, bl.a. børneområdet, der har mere behov for penge, end landbruget i dagens Danmark har.
Per Clausen (EL), 2010-06-04:
Jeg vil altså godt bare sige til Dansk Folkepartis ordfører, at jeg kan forstå, at man ikke vil forbyde alle hunderacer, der bider mennesker, for man er nået frem til, at gravhunde bider mindre hårdt end andre hunde, og det findes der mange erfaringer med, ved jeg, da gravhunde tit bider – det gør i hvert fald en ganske bestemt families gravhund – men det, jeg ikke kan begribe, er, hvorfor man, når man nu synes, at vejen frem er at forbyde hunderacer, så ikke starter med den hunderace, der bider flest mennesker.
Flemming Møller Mortensen (S), 2014-05-20:
Der skal nu stilles en diagnose om transseksualitet; det skal være et vedholdende ønske fra den enkelte person om et kønsskifte; det skal også være sådan, at man via råd og vejledning har givet udtryk for, at man kan overskue konsekvenserne af en kønsskifteoperation.
Arne Melchior (CD), 1999-03-19:
Det er blandt den øvrige glæde, jeg giver udtryk for ved at anbefale det her foreliggende forslag, en ekstra glæde, at SF og Enhedslisten ganske frivilligt og selvfølgelig i overensstemmelse med deres overbevisning har stillet sig uden for det brede folketingsflertal og uden for den kreds, som et forsvarsforlig måtte kunne etableres med.
Mette Hjermind Dencker (DF), 2020-11-06:
Tænk, at have et job, hvor man rører så mange menneskeliv, hvor man hjælper folk med at finde håb, hvor man hjælper folk med at finde fred, hvor man hjælper folk med at leve i kærlighed, et job, hvor man er der ved alle livets højdepunkter: ved livets start, ved ungdommens liv og færden, ved forening i kærligheden og alt det indimellem, hvor man bare spiller en vigtig rolle for sine sognebørn.
Frank Jensen (S), 1998-11-05:
Men som sagt vil regeringen ikke modsætte sig det, hvis et stort flertal - og det må vi jo konstatere står bag dette forslag her i dag - ønsker, at der skal nedsættes et stort nyt forsikringsaftaleudvalg. Så gør vi det, men blot en opfordring til, at vi under udvalgsarbejdet overvejer denne mulighed for at kunne handle noget hurtigere med hensyn til den principielle sag.
Karen Hækkerup (S), 2014-04-02:
Der er det jo en del af PET's opgave at holde øje med trusler, som kan udspringe fra Danmark, og som kan have Danmark som mål, og det er en opgave, de løser i dag, hvor moskeer ligger i baggårde, i kældre, og det er også en opgave, som de vil skulle løse fremover, hvor en moské kan have en anden indretning.
Camilla Hersom (RV), 2014-12-12:
Det, der er vores problem, er, at selv om det er lykkedes os at skabe et samfund, hvor den økonomiske ulighed er meget lille, og hvor der er fri og lige eller i hvert fald let og lige adgang til nogle af de ting, som påpeges som helt afgørende for lighed i et samfund, nemlig sundhed og uddannelse, har vi på trods af det ulighed.
Ebbe Kalnæs (CD), 2000-10-31:
Jeg tror simpelt hen, der er et livssyn til forskel, når man tror, man kan bære sig ad på den måde - også når det så viser sig, at det rent faktisk ikke er muligt at erstatte, og at en måske lille afgift for nogle rent faktisk heller ikke forbedrer miljøet, for vi har altså en velstand i dette land, der gør, at en afgift jo ikke nødvendigvis kan stoppe et køb, hvis den ikke gør det meget dyrt.
Hans Vestager (RV), 2012-05-29:
Og det var jo sådan, da man i sin tid fremsatte det, at der, så vidt jeg kan huske, ingen positive bemærkninger var fra hr. Eyvind Vesselbos side, men nu synes jeg, at hr. Eyvind Vesselbo med sine positive bemærkninger skal have lejlighed til at være med til at drøfte det, sådan at der kommer en bred opbakning til det.
Bent Bøgsted (DF), 2011-05-03:
Jeg er ikke klar over, hvor mange der skal afskediges ifølge det forslag, hr. Eigil Andersen er kommet med her, men det kan jo godt være, at der er nogle virksomheder, f.eks. LM Wind Power, der synes, det kunne være interessant at se, om de kunne automatisere og så afskedige nogle af medarbejderne, som hr. Eigil Andersen foreslår.
Frank Dahlgaard (UP), 1999-12-02:
Derfor er mit spørgsmål til fru Eva Kjer Hansen: Finder fru Eva Kjer Hansen under hensyntagen til, hvordan pasningsvilkårene nu er for de helt små børn i vuggestuerne, det er rimeligt, at det offentlige overhovedet går ind og støtter den type institutionspasning for helt små børn?
Rasmus Jarlov (KF), 2019-12-11:
Der er tale om store regninger, der rammer nogle virksomheder, og det ville ikke være usædvanligt, at en familieejet virksomhed, der skal gå i arv, vil komme til at betale en millionregning, selv om virksomhedens værdi er ganske lille og måske kun kan forsørge en person med det beskedne overskud, som måtte være i sådan en virksomhed.
Helge Adam Møller (KF), 2003-03-18:
Hvis eksempelvis to danske kvinder - de er begge to danske statsborgere, de arbejder begge to i Danmark, de har deres familie i Danmark, men på grund af broen, som den tidligere konservative minister jo har fået bygget over til Sverige, bor de ovre i Sverige, men har deres arbejde og deres statsborgerskab her - ønsker at indgå registreret partnerskab, så har jeg ingen problemer med, at det registrerede partnerskab kunne indgås på Københavns Rådhus eller Gentofte Rådhus.
Jan E. Jørgensen (V), 2012-11-14:
Altså, hvis man mente noget reelt med, at man har en forhåbning om og en tro på, at man kan lykkes med det på samme måde, som svenskerne og nordmændene er lykkedes med at få sendt mange til afsoning i hjemlandet, så ville man jo også opsætte et måltal, og så ville man indregne det i behovet for kapacitet i kriminalforsorgen.
Christina Egelund (M), 2025-04-22:
For så vidt angår Uddannelses- og Forskningsministeriets område, er det sådan, at Uddannelses- og Forskningsstyrelsen for nylig har indhentet oplysninger om, hvilke uddannelsesinstitutioner der på mit ministeriums område tilbyder refleksionsrum, stillerum m.v., som benyttes til udøvelse af religiøse ritualer til deres studerende.
Frank Aaen (EL), 2005-06-02:
Men er hr. Søren Espersen ikke enig i, at det godt kan lyde en anelse hyklerisk, at man står bag en vedtagelse om, at vi skal give flere penge til ulandsbistanden, samtidig med at noget af det fornemste, man har været med til gennem årene, er at skære i ulandsbistanden, og man er oven i købet stolt af, at der skal skæres i ulandsbistanden, og kommer muligvis med flere forslag om beskæringer i ulandsbistanden?
Thomas Adelskov (S), 2002-10-31:
Jeg vil godt have lov at sige, at jeg tror rent faktisk, at borgerne ude i Vestsjællands Amt er ret godt tilfredse med, at der er nogle, der vil slås for deres sag nu, hvor regeringen og Dansk Folkeparti har kastet sig over borgerne i Vestsjællands Amt, således at de ikke kan få de løsninger, de selv ønsker lokalt.
Henning Hyllested (EL), 2015-05-13:
Det er flere penge, større bevillinger til politiet og til tungvognssektionerne, så de kan foretage storvognskontroller osv. osv., og hvor de jo i høj grad – i hvert fald noget af det menige personel i tungvognssektionerne, skal jeg lige hilse at sige – mener, at indsatsen i dag måske skulle gøres lidt mere fleksibel, fordi branchen jo selvfølgelig har vænnet sig til, at man nu rent faktisk kan komme ud for kontroller; nu bliver man rent faktisk stoppet.
Gitte Lillelund Bech (V), 2008-10-30:
Til dem, der ikke ved, hvad forslaget går ud på, kan jeg sige, at det kort fortalt går ud på, at vi reducerer de administrative byrder, der er forbundet med salg af cykelstel, fordi vi siger, at fabrikanter, importører, grossister og forhandlere fremover ikke længere skal bogføre alle salg af cykelstel.
Anne Baastrup (SF), 1998-06-16:
Men vi vil også hele tiden her fra talerstolen gøre justitsministeren opmærksom på og minde ministeren om, at dengang vi fik den tidligere justitsminister til at lave en undersøgelse, tog det et par år, før ministeriet fandt ud af, at man vistnok lige skulle igennem Registertilsynet og mange andre steder for at få tilladelse til overhovedet at få de oplysninger, som er absolut nødvendige, for at man kan få en kvalitativ undersøgelse, som inddrager såvel pårørende som brugere.
Kaj Ikast (KF), 2004-11-18:
Der arbejdes i øjeblikket inden for EU med en eventuel roadpricing for lastbiler og den slitage, de forvolder, og så vil det være fuldstændig forkert af dette parlament at begynde at indføre nogle roadpricinger, som kan få nogle borgmestre til at gøre nogle tiltag, som vi ikke kan styre i det lange løb.
Peter Kofod (DF), 2025-11-20:
For det her spørgsmål og den her diskussion handler jo om, hvordan balancen skal være mellem købmanden, ikke langt ude på landet, men ude i en mindre by langt ude i et landdistrikt, og den konkurrence, der måske er for de større butikker tættere på større byer eller i de større byer.
Lise Bech (DF), 2020-11-13:
Ministeren og jeg var i efterårsferien på TV 2 News, hver sit sted, i hver sin landsdel, hvor jeg bl.a. bad om en second opinion fra andre – lad os spørge lidt mere bredt, lad os spørge nogle flere forskere og få dem sat sammen, alt muligt – så ville ministeren set i bagklogskabens klare lys ønske, at man faktisk havde lyttet til Dansk Folkeparti på det tidspunkt?
Torsten Schack Pedersen (V), 2021-04-16:
Det, der ligger i lovforslaget, og det, vi har aftalt, er, at hvis en minkavler efter udbetaling af erstatning er insolvent, det vil sige, at vedkommende måske skylder 5 mio. kr. og får udbetalt 4 mio. kr. i erstatning, så står der nogle kreditorer og siger, at den går ikke.
Thomas Krog (SF), 2006-02-10:
Men det, vi gør med det her lovforslag, er at gå ind og lave en meget, meget detaljeret opdeling af, hvordan økonomien skal beregnes, hvordan priserne kommer frem, så den kommunale indkøber – det er ikke det frie valg for den enkelte borger – har mulighed for at se priserne og sætte dem op imod hinanden.
Pia Adelsteen (DF), 2016-03-03:
Jeg mener, at når vi har fået en faglig vurdering af, at den her membran nok skal holde, og når vi har en klokkeklar aftale om, at man i 2019 sætter sig ned med regionerne og prøver på at finde ud af, hvad pokker man skal gøre, så synes jeg egentlig, at vi ikke bare sidder med hænderne i skødet, men prøver på at gøre noget konstruktivt i forhold til de giftdepoter, der ligger rundtomkring.
Margrete Auken (SF), 2002-02-07:
Der er jeg enig med De Konservative i, at sådan skal den beslutning være. Problemet har bare været, at man i de forlig, der er blevet lavet siden hen, ikke regner med, at man skal have hinanden med i det, og jeg vil godt have Socialdemokraterne til at blive betragtelig mere gale i skralden over det forligsbrud ...
Astrid Krag (S), 2014-10-23:
For at der er den her fradragsret, skal der ske godkendelse af tilsynsmyndigheden, og det er jo en af de mange værnsregler, der er lagt ind i lovgivningen, der skal sikre, at det her ikke er noget, man kan spekulere i, at det her ikke kan være noget, der giver adgang til at lave social dumping eller på andre måder underminerer, at vi har gode arbejdspladser her i Danmark. Jeg tror, at den grundlæggende pointe, hvis jeg skal holde mig ude af teknikken, er, at medarbejderne jo ikke skal betale indkomstskat af den løn, de indskyder i medarbejderinvesteringsselskabet; det har nok været ret afgørende at sikre det, hvis der overhovedet var nogen, der ville skulle gå ind i det her.
Ulla Tørnæs (V), 2003-03-26:
Man har muligheden for at finde tilbuddet på en anden skole, men man har også muligheden for at gå via AF eller kommunen, og hvis kommunen og AF ser det som en arbejdsmarkedsmæssig mulighed at lave en handlingsplan, hvor kurset indgår, vil man kunne få det pågældende kursus uden om lofterne.
Alex Ahrendtsen (DF), 2013-01-24:
Jeg kan stadig undre mig over, hvad der kan ske i tiden mellem aftalens indgåelse og udformningen af loven – man kan kalde det skumringstiden, hvor der sker ting og sager, og er man som folketingsmedlem ikke vågen, har man pludselig en lov, der går videre end aftalen. Ud over kunstnerisk kvalitet skal udvalgene også skele til geografi.
Jens Henrik Thulesen Dahl (DF), 2020-11-18:
Vedtagelsen af det her lovforslag, og det, at vi går ud ad den vej og meget gerne skal gå videre ad den her vej, hvor det giver mening, betyder også, at behovet for at se på det uddannelsesbehov, som vuc og hf dækker ud over landet, øges.
Laura Lindahl (LA), 2018-03-20:
Vi er selvfølgelig også nødt til at sikre os, at evalueringen bliver ud fra et brugerperspektiv, og at vi er sikre på, at det her bliver en ordning, som reelt gavner de mest socialt udsatte, så de ting er vi i Liberal Alliance lige så obs på, som jeg hører andre ordførere er.
Karsten Hønge (SF), 2020-12-22:
I hvor lang tid kan vi blive ved med at se på det her, altså en underminering af en af de her bærende søjler på arbejdsmarkedet, det, at vi har en vis grad af tryghed for lønarbejderne, der gør, at de er indstillet på at være fleksible, det, der så er grundlaget for den her dynamiske økonomi og situation, som vi har på arbejdsmarkedet?
Aage Frandsen (SF), 2002-01-31:
Hvad er begrundelsen for, at man fra skatteministerens side kan sige, at man skønner, at det kommer til at koste lige netop det beløb, som står i bemærkningerne, og at man ikke risikerer, at det bliver et betydelig større antal medarbejdere, der skal til, plus at der bliver tale om, at man kommer til at betale ganske meget?
Anne Grete Holmsgaard (SF), 2007-01-31:
Har de fået et mandat, der lyder: Danmark går målrettet efter en 30-procents-reduktion, og er statsministeren enig i, at det er det nødvendige, hvis man skal leve op til at holde den globale opvarmning under de 2 grader, hvilket Det Europæiske Råd selv har tilsluttet sig?
Lars Boje Mathiesen (NB), 2022-03-31:
Det var ordføreren selv, der bragte forsvaret og de 18 mia. kr. ind i debatten, og så siger jeg bare, at grunden til, at vi skal bruge 18 mia. kr. mere, netop er, at vi vil skabe ligestilling der, så alle lande bidrager med 2 pct.
Lise von Seelen (S), 2006-04-28:
Det er en kommission, som i løbet af 2 år skal se på retssikkerheden og komme med en betænkning til forbedring eller til, at vi bliver opmærksomme på, hvor der er nogle vanskeligheder i forhold til retssikkerheden, og hvordan vi så senere kan snakke om eventuelt at skabe forbedringer.
Ida Auken (SF), 2010-03-04:
Skatteministerens begrundelse for ikke at ville gøre det her er, at hvis det blev en ordning, som erhverv og flerfamilieboliger, som ikke i dag har mulighed for at benytte sig af den, begyndte at gøre det, ville skattefar miste for mange penge i indtægter fra at sælge kul.
Lars Barfoed (KF), 2003-01-31:
Hvis folk virkelig har det så skidt, at de umuligt kan møde op om morgenen til en aktiveringsordning, er de formentlig syge eller i en situation, hvor det er et helt andet forløb, vi taler om - det er måske førtidspension, eller hvad ved jeg - men så vil de sanktioner jo ikke være aktuelle.
Jann Sjursen (KRF), 1998-04-30:
Det, som får mig på talerstolen her, er, at fru Birthe Rønn Hornbech generelt vendte sig imod integrationsrådene ud fra en tankegang om, at det var en stærk foranstaltning, og derfor er mit spørgsmål til fru Birthe Rønn Hornbech: Mener Venstres ordfører så også, at f.eks. ældreråd i kommunerne er en stærk foranstaltning, som vi skal af med, fordi det ikke lige passer ind i Venstres principielle tankegang?
Svend Auken (S), 1999-03-03:
Prøv at tænke på, at virksomheder eksempelvis bliver ramt af valutakursændringer, som de jo hverken har lod eller del i, virksomheder bliver ramt af en markedsafmatning i bestemte lande, fordi nogle spekulanter måske har bragt det pågældende afsætningsmarked ud af balance.
Elsebeth Gerner Nielsen (RV), 2006-04-18:
Og er det også korrekt forstået, at de fem børn, der i øjeblikket har opholdt sig mere end 4 år i et asylcenter, ikke skal have mulighed for efter regeringens opfattelse at komme ud i det normale samfund og fungere så normalt, som det nu kan lade sig gøre, når man er i en flygtningesituation?
Jens Joel (S), 2016-01-13:
Så når man den 6. januar og i går kunne læse i artikler på Altinget, at ministeren vil opgradere energiforskningen, at ministeren lover, at der kommer flere midler til energiforskningen, så kan ministeren altså ikke sige, om vi på noget tidspunkt før 2020, når vi er på den anden side af næste valg, overhovedet indhenter det niveau, vi var på, da ministeren overtog.
Jann Sjursen (KRF), 2002-04-30:
Vi mener, forældrene har et enormt stort ansvar, og der er ikke så meget af det, fru Irene Simonsen har sagt, jeg kan være uenig i, bortset fra at fru Irene Simonsen vist ved en fejltagelse kom til at sige, at pornografi også kunne være gavnlig.
Birthe Rønn Hornbech (V), 2001-03-27:
Men jeg siger bare, at når man fra Enhedslisten bliver ved med at acceptere, at der skal klages igen og igen, og faktisk er kommet med forslag her forleden dag, der gør det endnu mere langsommeligt, så må jeg bare påpege, at der altså er en sammenhæng mellem en lang frihedsberøvelse og de lange sagsbehandlingstider, som ministeren givet kunne gøre kortere, men som altså forudsætter, at hr. Søren Søndergaard også er med til at forenkle klagegangene.
Lars Løkke Rasmussen (V), 2015-12-15:
Motionslokaler, der har ligget i barakker ved siden af, er rykket ind i arresten, og der er gjort en række andre ting, som jeg ikke har et tilstrækkelig detaljeret indblik i til at kunne folde ud her, men som jo altså dækker over, at der er en parathed.
Sophie Hæstorp Andersen (S), 2024-11-08:
I forbindelse med den sag, der er blevet nævnt flere gange i dag, hvor en far mistede myndigheden efter 4 år, og hvor der har været samværschikane og andre ting, må man også bare sige, at der altså også er noget om, hvad det er, der har været lagt til grund i forhold til påstande om ønsket samvær, hvis det var sådan, at børnene fortsat boede hos moren, fordi faren måske også indser, at det er rigtig svært, hvis ikke man kan få et samarbejde op at stå.
Ebbe Kalnæs (CD), 1999-03-04:
Det var nemlig det sidste, der blev citeret, hvor der i sidste linje står: »... må ikke bruges til at fremme yderligere udbredelse af kerneenergi eller offentlighedens generelle accept af kernekraft.« Det der »accept«, kunne det ikke lige så godt være skiftet ud med ordet »viden«, så vi også på det her punkt lander i en situation med almindelig viden om, hvad der sker?
Peder Hvelplund (EL), 2022-04-26:
Og det er klart, at der ser vi frem til at se i de her forhandlinger, hvor meget det kan lykkes at flytte regeringen og et politisk flertal, så vi sikrer, at der bliver investeringer, så vi fremover også har et velfinansieret og veldrevet offentligt sundhedsvæsen, hvor vi kan investere i både behandling og løn- og arbejdsvilkår for personalet.
Thor Pedersen (V), 2005-10-12:
Når man skal beregne, hvad det er, der får et samfund til at hænge sammen, hvordan vi sikrer, at uligheden er mindst mulig, hvordan vi samtidig sikrer, at der er dynamik, så er det i virkeligheden baseret på den finanslov, vi har lagt frem, som er i fuld overensstemmelse med, hvad statsministeren har tilkendegivet, nemlig at man især fokuserer på samfundets svageste og på de områder, hvor man kan få dem i beskæftigelse eller i øvrigt hjælpe dem i deres dagligdag.
Nanna Westerby (SF), 2009-05-19:
Jeg tror også, at vi er mange, der havde ventet, at en gennemførelse af skolepraktikken ville blive fremlagt omkring nuværende tidspunkt, for den 7. maj kunne vi faktisk læse i et ritzautelegram, at der nu var enighed om, at man skulle se på at genindføre skolepraktikken som konjunkturinstrument.
Leif Lahn Jensen (S), 2017-05-11:
Derfor skal vi selvfølgelig genoplive den tænketank, den tidligere beskæftigelsesminister Henrik Dam Kristensen nedsatte, altså en tænketank, der netop skal komme med bud på, hvordan vi kan lave bedre seniorordninger, skabe mulighed for at fastholde dem på arbejdsmarkedet samt gøre noget for de nedslidte.
Thomas Danielsen (V), 2016-05-17:
Regeringen er kun repræsenteret af Venstre, og det er derfor, at også vi lægger pres på regeringen i forhold til at bede regeringen om at arbejde på at genetablere de kompetencer, der er nødvendige for at få lavet de her søkort, så hurtigt som muligt, optage en dialog med selvstyret osv.
Lars Kramer Mikkelsen (S), 2003-04-01:
Men omvendt vil jeg sige, at hvis den bygning var styrtet sammen, mens 6.000 mennesker opholdt sig inde i den, så er jeg sikker på, at vi ikke i dag havde stået og diskuteret, om nogle mennesker skulle sidde og vente på at få som opgave at vurdere, hvorfor den sammenstyrtning nu var sket.
Thorkild Simonsen (S), 1999-04-15:
Jeg kan ikke svare på det hele, og jeg synes heller ikke jeg skal, men jeg vil gerne sige til hr. Ebbe Kalnæs, at jeg tror, vi skal se lidt mere på den rapport, der er kommet, betænkning 1365, »Forenkling af den kommunale finansiering«, sammenholdt med de nøgletal, som Indenrigsministeriet udsender, og den bog, som hr. Klaus Hækkerup henviste til: »Der er så dejligt ...«.
Benny Engelbrecht (S), 2017-12-22:
Det kigger vi på med stor forundring, og man må sige, at noget af det, som vi har talt overraskende lidt om i hele det her efterår, har været den meget store pulje af potentielle besparelser, som regeringen ikke rigtig har villet løfte sløret for – 5,25 mia. kr. i besparelser, som man åbenbart forventer at kunne finansiere nogle skattelettelser med i den skatteplan, som måske, måske ikke kommer engang i det nye år.
Kim Behnke (FP), 1999-02-04:
Da vi for ca. 3 uger siden havde debatten om, hvorvidt universiteterne skulle kunne indgå disse særlige kontraktaftaler, fremkom vi med det forslag i debatten, at man, lidt inspireret af den gamle tanke om frikommuner, åbnede op for, at universiteter og andre videregående uddannelser fik en slags frikommunestatus, sådan at vi fra Folketingets side gav dem frihed til inden for nogle givne rammer selv at disponere, selv at afprøve nye metoder til at drive og administrere de pågældende uddannelsesinstitutioner.
Ole Birk Olesen (LA), 2018-05-02:
Og hvis det er så indlysende, som hr. Bjarne Laustsen hævder, at den løsning ikke er god nok, så er spørgsmålet: Hvorfor fik hr. Bjarne Laustsen ikke sin partifælle i Transportministeriet til at gøre noget mere, mens hr. Bjarne Laustsen havde en partifælle i Transportministeriet?
Ole Sohn (SF), 2008-09-09:
Det er klart, at man selvfølgelig er nødt til at følge konjunkturerne, og hvis de ændrer sig, hvis det viser sig, at der kommer en stigende afmatning og en stigende arbejdsløshed, ja, så er det klart, at man må justere på finanspolitikken. Vi kan se tilbage på 7 år, hvor vi har haft en lav rente og en høj international vækst, som har betydet, at Danmark på linje med en række andre lande har haft højkonjunktur.
Marianne Jelved (RV), 2009-12-01:
Det Radikale Venstre stiller sig positivt til beslutningsforslaget, fordi vi mener, der er en pointe, nemlig at det er vigtigt, at unge ikke skal vente længe på at få de hjælpemidler, som de har brug for til at kunne gennemføre deres ungdomsuddannelse.